
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 97 


16 Μαρτίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

99. Χαρακτηρισμός μαρτυρικών πόλεων και μαρτυρι¬ 
κών χωριών. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Προσωρινή απαλλαγή των Ελλήνων του εξωτερικού 
(πλην των λιποτακτών) από τον έλεγχο της στρατο¬ 
λογικής τους κατάστασης, προκειμένου να έλθουν 
στην Ελλάδα για την άσκηση του εκλογικού τους δι¬ 


καιώματος . 2 

ΑΠΟΦΑΣΕΙΣ 

Μείωση των βασικών επιτοκίων της Τράπεζας της Ελ¬ 
λάδος . 3 

Μέσα άσκησης νομισματικής πολιτικής και παροχή εν- 
δοημερήσιας χρηματοδότησης από την Τράπεζα 

της Ελλάδος. 4 

Τροποποίηση της Πράξης ΣΝΠ 11/22.12.98 που αφο¬ 
ρά την παροχή ενδοημερήσιας χρηματοδότησης 
σε ευρώ από την Τράπεζα της Ελλάδος προς τα πι¬ 
στωτικά ιδρύματα. 5 

Επιτόκιο των υποχρεωτικών καταθέσεων των πιστωτι¬ 
κών ιδρυμάτων στην Τ ράπεζα της Ελλάδος. 6 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 99 
Χαρακτηρισμός μαρτυρικών πόλεων και μαρτυρικών χω¬ 
ριών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 18παρ. 5 του Ν. 2503/1997 
(Α-107). 

2. Την αριθ. 8211/8-3-1999 (ΦΕΚ. 198/τ. Β/18-3-1999) 
κοινή απόφαση του Πρωθυπουργού και της Υπουργού Ε¬ 
σωτερικών, Δημόσιας Διοίκησης και Αποκέντρωσης, για 
την ανάθεση αρμοδιοτήτων στους Υφυπουργούς Εσωτε¬ 


ρικών, Δημόσιας Διοίκησης και Αποκέντρωσης Λεωνίδα 
Τζανή και Γεώργιο Φλωρίδη. 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α -137), που προστέ¬ 
θηκε με το άρθρο 27 του Ν. 2081/1992 (Α-154) και αντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α-38). 

4. Την από 10-12-1999 αιτιολογημένη πρόταση της Επι¬ 
τροπής που συστάθηκε στο Υπουργείο Εσωτερικών, Δη¬ 
μόσιας Διοίκησης και Αποκέντρωσης, σύμφωνα με τις 
διατάξεις του άρθρου 18 παρ.δτου Ν. 2503/1997, για το 
χαρακτηρισμό των πόλεων και χωριών εκείνων που έχουν 
υποστεί μεγάλες καταστροφές σε ανθρώπινες ζωές και 
σε υλικές ζημιές κατά την αντίσταση εναντίον των δυνά¬ 
μεων κατοχής 1941-1944, ως μαρτυρικών πόλεων και 
μαρτυρικών χωριών. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την αριθ. 99/2000 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο μόνο 

Τα Δημοτικά Διαμερίσματα, Τυμπακίου του δήμου Τυ- 
μπακίου Νομού Ηρακλείου και Λιδορικίου του δήμου Αι- 
δορικίου Νομού Φωκίδος χαρακτηρίζονται μαρτυρικές 
πόλεις. 

Το Κοινοτικό Διαμέρισμα Σιδηρονέρου της Κοινότητας 
Σιδηρονέρου Νομού Δράμας καιταΔημοτικάΔιαμερίσμα- 
τα Αγίου Βασιλείου, Αμιρά, Άνω Βιάννου, Βαχού, Εμπό¬ 
ρου, Καλαμιού, Κάτω Βιάννου, Κάτω Σύμης, Κεφαλοβρυ- 
σίου, Πεύκου, Συκολόγου, και Χόνδρου του δήμου Βιάν¬ 
νου, Βοριζίων του δήμου Ζαρού, Σάρχου του δήμου 
Κρουσώνα, Δαμάστας του δήμου Τυλίσου και Καμαρών, 
Μαγαρικαρίου του δήμου Τυμπακίου Νομού Ηρακλείου, 
Ρίζης του Δήμου Ιεράπετρας Νομού Λασιθίου, Δρακείας 
του δήμου Αγριός και Ριζομύλου του δήμου Κάρλας Νο¬ 
μού Μαγνησίας, Αετού του δήμου Αετού Νομού Μεσση¬ 
νίας, Λοχριάς του δήμου Κουρητών, Σακτουρίων του δή¬ 
μου Λάμπης και Κοξαρές, Ροδάκινου του δήμου Φοίνικα 
Νομού Ρεθύμνης, Αγίας Ευθυμίας και Προσήλιου του Δή¬ 
μου Αμφίσσης, Βουνιχώρας του δήμου Γαλαξιδίου και Κα- 
λοσκοπής του δήμου Γραβιάς Νομού Φωκίδος, Σούγιας 
του δήμου Ανατολικού Σέλινου και Κακοπέτρουτου δήμου 
Βουκολιών Νομού Χανίων, χαρακπρίζονται μαρτυρικά χωριά. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Εσωτερικών, Δημόσιας Διοίκησης και Α¬ 
ποκέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 10 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 17 της 14.3.2000 

Προσωρινή απαλλαγή των Ελλήνων του εξωτερικού (πλην 
των λιποτακτών) από τον έλεγχο της στρατολογικής τους 
κατάστασης, προκειμένου να έλθουν στην Ελλάδα για την 
άσκηση του εκλογικού τους δικαιώματος. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τιςδιατάξειςτηςπαρ. 3του άρθρου 20 του Ν. 1763/1988 
«Στρατολογίατων Ελλήνων» (ΦΕΚ Α’57), όπως ισχύει σήμερα. 

β. Τις διατάξεις του Π.Δ. 55/1999 «Κωδικοποίηση σε ενιαίο 
κείμενο των διατάξεων της νομοθεσίας για την εκλογή Βου¬ 
λευτών» (ΦΕΚΑ’ 58). 

γ. Το Π.Δ. 97/14-3-2000 «Διάλυση της Βουλής, προκήρυξη 
εκλογής Βουλευτών και σύγκληση της Ζ" Αναθεωρητικής Βου¬ 
λής» (ΦΕΚΑ’ 80). 

δ. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚΑ’ 137), όπως το άρθρο 
αυτό προστέθηκε με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση διατάξεωντου 
Ν. 1712/1987για τον εκσυγχρονισμό των επαγγελματικών ορ¬ 
γανώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις» (ΦΕΚ ΑΊ 54) και τροποποιήθηκε με 
το άρθρο 1 παρ. 2 περ. α'του Ν. 2469/1997 «Περιορισμός και 
βελτίωση της αποτελεσματικότητας των κρατικών δαπανών 
και άλλες διατάξεις» (ΦΕΚ Α’38). 

ε. Το γεγονός ότι, από τις διατάξεις της Πράξης αυτής, δεν 
προκαλείται δαπάνη σε βάρος του Κρατικού Προϋπολογι¬ 
σμού. 

στ. Την από 14-3-2000 εισήγηση του Υπουργού Εθνικής Ά¬ 
μυνας, αποφασίζει: 

1. Οι Έλληνες του εξωτερικού, πλην των λιποτακτών, που 
έρχονται στην Ελλάδα για να ασκήσουν το εκλογικό τους δι¬ 
καίωμα, απαλλάσσονται από τον έλεγχο της στρατολογικής 
τους κατάστασης για το διάστημα από 27 Μαρτίου 2000 μέχρι 
και 5 Μάίόυ 2000. 

2. Η ποινική δίωξη των κατά την προηγούμενη παράγραφο 
απαλλασσομένων και διατελούντων σε ανυποταξία αναστέλ¬ 
λεται για το χρονικό διάστημα που ισχύει η απαλλαγή αυτή. 

Η παρούσα Πράξη να δημοσιευθεί στην Εφημερίδα της Κυ- 
βερνήσεως. 

Αθήνα, 14 Μαρτίου 2000 
Ο Πρόεδρος Τα Μέλη 

Ακριβές Αντίγραφο 

Ο Γενικός Γραμματέαςτου Υπουργικού Συμβουλίου 

ΣΩΚΡΑΤΗΣ ΚΟΣΜΙΔΗΣ 


ΑΠΟΦΑΣΕΙ Σ 

(3) 

Πράξη Συμβουλίου Νομισματικής Πολιτικής 
Αρίθμ. 31/7.3.2000 
(Άρθρο 12 του Ν.2548/97) 

Μείωση των βασικών επιτοκίωντης Τράπεζας της Ελλάδας. 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Το Συμβούλιο Νομισματικής πολιτικής, αφού έλαβε υπό¬ 
ψη: 

α) τα άρθρα 7 και 12 του Ν. 2548/1997 "Ρυθμίσεις για την 
Τράπεζα της Ελλάδος", 

β) τις ΠΔ/ΤΕ 2185/24.3.1993 (Κεφ. II, παράγρ. Δ) και 
2214/15.6.1993, όπως ισχύουν, που αφορούν το πλαίσιο 
χρηματοδότησης των πιστωτικών ιδρυμάτων από την Τρά¬ 
πεζα της Ελλάδος έναντι ενεχύρου τίτλων του Ελληνικού 
Δημοσίου (τελευταία σχετική Πράξη ΣΝΠ 29/26.1.2000), 

γ) τις ΠΔ/ΤΕ 2407/26.3.97 (παράγρ. 3) και2408/26.3.97, ό¬ 
πως ισχύουν, που αφορούν το πλαίσιο αποδοχής καταθέ¬ 
σεων των πιστωτικών ιδρυμάτων από την Τράπεζα της Ελ¬ 
λάδος (τελευταία σχετική Πράξη ΣΝΠ 29/26.1.2000), 

δ) τη συνεχιζόμενη μείωση του πυρήνατου πληθωρισμού, 
παρά την άνοδο του βάσει του Δ.Τ.Κ. μετρούμενου πληθω¬ 
ρισμού λόγω της αύξησης της διεθνούς τιμής του πετρε¬ 
λαίου, 

ε) την επιβράδυνση του μέσου ετήσιου πληθωρισμού με 
βάση τον εναρμονισμένο δείκτη τιμών καταναλωτή και την 
προβλεπόμενη ικανοποίηση του σχετικού με τον πληθωρι¬ 
σμό κριτηρίου σύγκλισης, 

στ) τη συγκράτηση του ετήσιου ρυθμού ανόδου του ευ¬ 
ρύτερου δείκτη ρευστότητας της οικονομίας Μ4Ν εντός 
του ορίου της ενδεικτικής πρόβλεψης (5 - 7%) για το έτος 
2000 , 

ζ) την προοπτική ανόδου των επιτοκίων στις διεθνείς αγο¬ 
ρές χρήματος, αποφάσισε τα εξής: 

1. Ταεπιτόκιατου πρώτου και του δεύτερου κλιμακίου κα¬ 
τάθεσης των πιστωτικών ιδρυμάτων στην Τ ράπεζα της Ελ¬ 
λάδος, σύμφωνα με τις διατάξεις της ΠΔ/ΤΕ 2407/26.3.97, 
ορίζονται, αντίστοιχα, σε 8,75% και 8,00% ετησίως. 

2. Το επιτόκιο χρηματοδότησης των πιστωτικών ιδρυμά¬ 
των από την Τράπεζα της Ελλάδος έναντι ενεχύρου τίτλων 
του Ελληνικού Δημοσίου, σύμφωνα με τις διατάξεις της 
ΠΔ/ΤΕ2185/24.3.1993 (Κεφ. II παράγρ. Δ), ορίζεται σε 
10,25% ετησίως. 

Οι διατάξειςτης παρούσας Πράξης ισχύουν από 9 Μαρτί¬ 
ου 2000 και εφεξής. 

Από τις διατάξεις της παρούσας Πράξης δεν προκαλείται 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Π. ΘΩΜΟΠΟΥΛΟΣ 

Ν. ΓΚΑΡΓΚΑΝΑΣ 
Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 
Ακριβές αντίγραφο 
Αθήνα, 8 Μαρτίου 2000 
Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 
Π.ΚΥΡΙΑΚΟΠΟΥΛΟΣ 

Πράξη Συμβουλίου Νομισματικής Πολιτικής 
Αρίθμ. 32/7.3.2000 
(Άρθρο 12 του Ν.2548/97) 

Μέσα άσκησης νομισματικής πολιτικής και παροχή εν- 
δοημερήσιας χρηματοδότησης από την Τράπεζα της 
Ελλάδος. 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Το Συμβούλιο Νομισματικής πολιτικής, αφού έλαβε υπό¬ 
ψη: 

α) τα άρθρα 2 και 7 του Ν.2548/1997: «Ρυθμίσεις για την 
Τράπεζα της Ελλάδος», 

β) την ΠΔ/ΤΕ 2185/24.3.93 όπως ισχύει, σχετικά μετηνπα- 
ροχή πιστώσεων από τη ν Τ ράπεζα της Ελλάδος προς τα πι¬ 
στωτικά ιδρύματα με ενέχυρο τίτλους Ελληνικού Δημοσίου, 
γ) την ΠΔ/ΤΕ 2407/26.3.97 όπως ισχύει, σχετικά με το 
πλαίσιο αποδοχής, καταθέσεωντων πιστωτικών ιδρυμάτων 
από την Τ ράπεζα της Ελλάδος, 
δ) την Πράξη ΣΝΠ 11/22.12.98 σχετικά μετηνπαροχή εν- 
δοημερήσιας χρηματοδότησης σε ευρώ από την Τράπεζα 
της Ελλάδος, 

ε) την ΠΔ/ΤΕ 1501/23.3.89 και την ΠΔ/ΤΕ 2307/26.5.94. ό¬ 
πως ισχύουν, καθώς και τις λοιπές υφιστάμενες διατάξεις 
που αφορούν στη διενέργεια πράξεων ανοικτής αγοράς α¬ 
πό την Τ ράπεζα της Ελλάδος, 
στ) την ανάγκη παροχής ενδοημερήσιας χρηματοδότη¬ 
σης, σε δραχμές, στα πιστωτικά ιδρύματα απότηνΤράπεζα 
της Ελλάδος μετάτηνέναρξη λειτουργίαςτου Συστήματος 
Διακανονισμού Εντολών Πληρωμής σε δραχμές, σε συνεχή 
χρόνο ΕΡΜΗΣ» (Σύστημα ΕΡΜΗΣ), 
ζ) τη σκοπιμότητα περαιτέρω προσαρμογής των μέσων 
και διαδικασιών άσκησης νομισματικής πολιτικής προς το α¬ 
ντίστοιχο πλαίσιο που εφαρμόζει το Ευρωσύστημα, απο¬ 
φασίζει τα εξής: 

Από 10 Μαρτίου 2000 τίθενται σε ισχύ οι ακόλουθες δια¬ 
τάξεις που συνιστούντο πλαίσιο και τους όρους: 
α) των πράξεων ανοικτής αγοράς 
β) των πάγιων διευκολύνσεων 

γ) της παροχής από την Τ ράπεζα της Ελλάδος ρευστότη¬ 
τας εντός της ημέρας (ενδοημερήσια χρηματοδότηση) σε 
δραχμές προς τα πιστωτικά ιδρύματα και 
δ) της αποδοχής από την Τ ράπεζα της Ελλάδος τίτλων ως 
ασφάλεια για τις πράξεις νομισματικής πολιτικής καιτηνπα- 
ροχή ενδοημερήσιας χρηματοδότησης. 

Οι ως άνω πράξεις διενεργούνται από την Τράπεζα της 
Ελλάδος με αντισυμβαλλόμενους όλα τα πιστωτικά ιδρύ¬ 
ματα που λειτουργούν στην Ελλάδα, με εξαίρεση το Ταμείο 
Παρακαταθηκών και Δανείων. 

I. Πράξεις ανοικτής αγοράς. 

Η Τράπεζα της Ελλάδος διενεργεί με τα πιστωτικά ιδρύ¬ 
ματα τις ακόλουθες πράξεις ανοικτής αγοράς: 

Α. Αντιστρεπτέες πράξεις 

1. Οι πράξεις αφορούν την αγορά ή πώληση από την Τ ρά¬ 
πεζα της Ελλάδος αποδεκτών, από αυτή, τίτλων με συμφω¬ 
νία επαναπώλησης ή επαναγοράς για τη χορήγηση ή ά¬ 
ντληση ρευστότητας, καθώς και τη χορήγηση δανείων ένα¬ 
ντι ενεχύρου τίτλων. 

2. α) Οι πράξεις διενεργούνται κατά κανόνα μέσω δημο¬ 
πρασίας και έχουν προκαθορισμένη διάρκεια. 

β) Σε έκτακτες όμως περιπτώσεις και κυρίως για τη ρύθ¬ 
μιση βραχυχρόνιων διακυμάνσεων της ρευστότητας, η 


Τράπεζα της Ελλάδος διατηρεί το δικαίωμα να διενεργεί 
πράξεις διμερώς ή με περιορισμένο αριθμό πιστωτικών ι¬ 
δρυμάτων, η επιλογή ενός η περισσοτέρων από τα οποία γί¬ 
νεται με κύριο κριτήριο την έκταση της συμμετοχής στη δια¬ 
τραπεζική αγορά χρήματος και την εμπειρία ή ικανότητα να 
διενεργεί πράξεις ανοικτής αγοράς μεγάλης αξίας. Για τις 
εν λόγω πράξεις τα πιστωτικά ιδρύματα επιλέγονται από το 
σύνολο της εν λόγω κατηγορίας αντισυμβαλλομένων κατά 
τρόπο που να διασφαλίζεται η εκ περιτροπής συμμετοχή 
κάθε πιστωτικού ιδρύματος. 

3. Ανάλογα με τη διάρκεια και τη συχνότητα τους, οι αντι- 
στρεπτέες πράξεις ενίσχυσης ή απορρόφησης ρευστότη¬ 
τας διακρίνονται σε δύο βασικές κατηγορίες: 

α) πράξεις μέσω της διενέργειας τακτικών δημοπρασιών, 
στις οποίες περιλαμβάνονται: 

ι) οι κύριες πράξεις που πραγματοποιούνται μία φορά την 
εβδομάδα, με διάρκεια 14 ημερών και 
μ) οι πράξεις μεγαλύτερης διάρκειας που διενεργούνται 
κατά κανόνα κάθε μήνα, με διάρκεια τρεις μήνες. 

β) πράξεις μέσω διενέργειας έκτακτων δημοπρασιών που 
αποσκοπούν στη βραχυχρόνια ρύθμιση της ρευστότητας 
και διενεργούνται σε ειδικές περιπτώσεις για εξομάλυνση 
απρόβλεπτων μεταβολών της, με διάρκεια που καθορίζεται 
κατά περίπτωση. Οι εν λόγω πράξεις μπορεί να διενεργη- 
θούν και σε διμερή βάση ή και με περιορισμένο αριθμό πι¬ 
στωτικών ιδρυμάτων, σύμφωνα με τις διατάξεις του κεφ. I. 
Α. παράγρ.2β. 

Β. Πράξεις οριστικής αγοράς ή πώλησης τίτλων 
Οι πράξεις οριστικής αγοράς ή πώλησης τίτλων αφορούν 
αγορές ή πωλήσεις τίτλων από την Τράπεζα της Ελλάδος 
που διενεργούνται διμερώς (χωρίς δημοπρασία) με ένα ή 
περισσότερα πιστωτικά ιδρύματα για τη χορήγηση ή απορ¬ 
ρόφηση ρευστότητας σε έκτακτες περιπτώσεις. 

Γ. Πράξεις ανταλλαγής νομισμάτων 

1. Οι πράξεις αφορούν την αγορά ή πώληση δραχμών έ¬ 
ναντι ξένου νομίσματος στην τρέχουσα ισοτιμία με ταυτό¬ 
χρονη πώληση ή αγορά στην προθεσμιακή ισοτιμία της ε- 
κάστοτε προκαθοριζόμενης ημερομηνίας. 

2. Οι πράξεις αποσκοπούν στη βραχυχρόνια ρύθμιση της 
ρευστότητας και διενεργούνται μέσω δημοπρασίας ή διμε¬ 
ρώς με ένα ή περισσότερα πιστωτικά ιδρύματα, σύμφωνα 
με τις διατάξεις του κεφ. I. Α. παράγρ.2β. 

Δ. Αποδοχή καταθέσεων 

1. Οιπράξεις αφορούντην αποδοχή από την Τράπεζα της 
Ελλάδος και με πρωτοβουλία της καταθέσεωντων πιστωτι¬ 
κών ιδρυμάτων, με επιτόκιο και διάρκεια που καθορίζονται 
κατά περίπτωση. 

2. α) Οιπράξεις αυτές διενεργούνται μέσω δημοπρασιών 
ή διμερώς με ένα ή περισσότερα πιστωτικά ιδρύματα, σύμ¬ 
φωνα με τις διατάξεις του κεφ. I. Α. παράγρ.2β. 

β) Επίσης, η Τράπεζα της Ελλάδος διενεργεί τις εν λόγω 
πράξεις με τη μορφή τακτικών δημοπρασιών σύμφωνα με 
τις διατάξεις του κεφ. I. Α. παράγρ. 3α. 

Οι διαδικασίες διενέργειας των πράξεων του παρόντος 
κεφαλαίου (I) καθορίζονται σύμφωνα με την Εγκύκλιο Διοί¬ 
κησης της Τράπεζας της Ελλάδος 13/2.6.95, όπως εκάστο- 
τε ισχύει. 

II. Πάγιες διευκολύνσεις. 

Α. Πάγια διευκόλυνση οριακής χρηματοδότησης 
Γ ια την κάλυψη των προσωρινών αναγκών τους σε κεφά¬ 
λαια τα πιστωτικά ιδρύματα μπορούν να χρηματοδοτηθούν 
από την Τ ράπεζα της Ελλάδος μέσω της πάγιας διευκόλυν¬ 
σης οριακής χρηματοδότησης (Εοπιά3Γό), με ενέχυρο τους 

αποδεκτούς από την Τράπεζα της Ελλάδος τίτλους που κα¬ 
θορίζονται στο κεφ. IVτης παρούσας Πράξης και σύμφωνα 
με τους εξής όρους και τις προϋποθέσεις: 

1. Η χρήση της πάγιας διευκόλυνσης οριακής χρηματο¬ 
δότησης γίνεται αποκλειστικά κατά τις ημέρες λειτουργίας 
του Συστήματος ΕΡΜΗΣ και του Συστήματος Παρακολού¬ 
θησης Συναλλαγών επί Τίτλων με Λογιστική Μορφή. 

2. Τα πιστωτικά ιδρύματα τηρούν στην Τ ράπεζα της Ελλά¬ 
δος αντίστοιχο ανοικτό λογαριασμό χρηματοδότησης, ο ο¬ 
ποίος θα χρεωπιστώνεται με εγγραφές που θα αντικρύζο- 
νται με αντίθετες εγγραφές στο λογαριασμό διακανονι¬ 
σμού του Συστήματος ΕΡΜΗΣ που τηρείται στην Τράπεζα 
της Ελλάδος. 

3. Η διάρκεια της χρηματοδότησης ορίζεται σε μια ημέρα 
και εξοφλείται κατάτο άνοιγματου Συστήματος ΕΡΜΗΣτην 
επόμενη εργάσιμη ημέρα λειτουργίας του εν λόγω Συστή¬ 
ματος. 

4. Το συνολικό ποσό των κεφαλαίων που τα πιστωτικά ι¬ 
δρύματα δύνανται να αντλήσουν από την πάγια διευκόλυν¬ 
ση οριακής χρηματοδότησης δεν υπόκειται σε ποσοτικό πε¬ 
ριορισμό, εφόσον καλύπτεται από αντίστοιχη αξία τίτλων α- 
ποτιμημένων κατά τα οριζόμενα στο κεφάλαιο IV της 
παρούσας Πράξης. 

5. α) Παρέχεται η ευχέρεια στα πιστωτικά ιδρύματα να κά¬ 
νουν χρήση της χρηματοδότησης κατά τη διάρκεια μιας ερ¬ 
γάσιμης ημέρας ύστερα από αίτηση που θα υποβάλλουν 
στην Τ ράπεζα της Ελλάδος μέχρι και τριάντα λεπτά της ώ¬ 
ρας μετά την ώρα κλεισίματοςτου Συστήματος ΕΡΜΗΣ (μέ¬ 
χρι 19:30 ώρα Ελλάδος) και μέχρι ποσού που προσδιορίζε¬ 
ται από τους προς ενεχύραση τίτλους. 

β) Στην περίπτωση που τα πιστωτικά ιδρύματα δεν έχουν 
υποβάλει μέχρι τις 19:30, ώρα Ελλάδος, την ως άνω αίτηση, 
για τα τυχόν χρεωστικά υπόλοιπα του λογαριασμού διακα¬ 
νονισμού τους, που καλύπτονται με ενέχυρο σύμφωνα μετις 
διατάξεις του κεφαλαίου IV της παρούσας, θεωρείται αυτό¬ 
ματα ότι υποβάλλεται αίτηση χρησιμοποίησης της διευκό¬ 
λυνσης οριακής χρηματοδότησης και, χωρίς προηγούμενη 
ειδοποίηση, διενεργούνται από τις αρμόδιες υπηρεσίες της 
Τράπεζας της Ελλάδος οι εγγραφές χρεωπίστωσης των α¬ 
ντίστοιχων λογαριασμών και του λογαριασμού ενεχύρου. 

Κατά παρέκκλιση, η προθεσμία πρόσβασης των πιστωτι¬ 
κών ιδρυμάτων στην πάγια διευκόλυνση οριακής χρηματο¬ 
δότησης παρατείνεται μέχρι τις 20:00 ώρα Ελλάδος κατά 
την τελευταία εργάσιμη ημέρα της περιόδου τήρησης των 
υποχρεωτικών καταθέσεων. 

γ) (ί) Το όριο πίστωσης κάθε πιστωτικού ιδρύματος δύνα- 
ται να αυξηθεί με βάση την αξία πρόσθετων τίτλων που πα¬ 
ρέχονται προς ενεχύραση κατά τη διάρκεια της ημέρας. 

(μ) Τα πιστωτικά ιδρύματα δύνανται να αποσύρουν κατά 
τη διάρκεια της ημέρας τίτλους κατά το ποσό που η προ¬ 
σαρμοσμένη αξία τους (κεφ. IV, παράγρ. 2 και 3), υπερβαί¬ 
νει την αξία των τίτλων που απαιτούνται για την κάλυψη της 
κατά την υποβολή της σχετικής αίτησης υφιστάμενης εν- 
δοημερήσιας χρηματοδότησης. 

Β. Πάγια διευκόλυνση αποδοχής καταθέσεων 

1. Τα πιστωτικά ιδρύματα δύνανται να τηρούν στην Τρά¬ 
πεζα της Ελλάδος ειδικό λογαριασμό καταθέσεων, ο οποί¬ 
ος εκτοκίζεται με προκαθορισμένο επιτόκιο. Ο λογαρια¬ 
σμός καταθέσεων θα τροφοδοτείται και θα χρεωπιστώνεται 
με εγγραφές που θα αντικρύζονται με αντίθετες εγγραφές 
στον λογαριασμό διακανονισμού των πιστωτικών ιδρυμά- 
τωντις ημέρες λειτουργίας του Συστήματος ΕΡΜΗΣ. 


2. Οι τοποθετήσεις που πραγματοποιούνται στην πάγια 
διευκόλυνση αποδοχής καταθέσεων έχουν διάρκεια μίας η¬ 
μέρας και λήγουν, καθιστάμενες διαθέσιμες στα πιστωτικά 
ιδρύματα, κατά το άνοιγμα του Συστήματος ΕΡΜΗΣ την ε¬ 
πόμενη εργάσιμη ημέρα λειτουργίας του εν λόγω Συστή¬ 
ματος. 

3. Το προς κατάθεση ποσό κατανέμεται στα ακόλουθα 
δύο κλιμάκια: 

α) Πρώτο κλιμάκιο κατάθεσης 

Το συνολικό ποσό κατάθεσης σε αυτό το κλιμάκιο από ό¬ 
λα τα πιστωτικά ιδρύματα ορίζεται σε 300 δισεκ. δραχμές. 

Το όριο καταθέσεων για κάθε πιστωτικό ίδρυμα προσδιο¬ 
ρίζεται σύμφωνα με το μερίδιο του στο άθροισμα των χο¬ 
ρηγήσεων προς την εγχώρια αγορά, των τοποθετήσεων σε 
τίτλους του Ελληνικού Δημοσίου, των τοποθετήσεων στη 
διατραπεζική αγορά δραχμών και των υποχρεωτικών κατα¬ 
θέσεων του στην Τράπεζα της Ελλάδος. 

β) Δεύτερο κλιμάκιο κατάθεσης 

Ποσά που υπερβαίνουντο προβλεπόμενο κατά πιστωτικό 
ίδρυμα όριο του πρώτου κλιμακίου γίνονται δεκτά προς κα¬ 
τάθεση χωρίς περιορισμό. 

4. α) Τα πιστωτικά ιδρύματα έχουν τη δυνατότητα να χρη¬ 
σιμοποιήσουν τηνπάγια διευκόλυνση αποδοχής καταθέσε¬ 
ων ύστερα από αίτηση, η οποία θα περιλαμβάνει το ποσό 
της επιθυμητής κατάθεσης και θα υποβάλλεται στην Τρά¬ 
πεζα της Ελλάδος κατά τη διάρκεια της ημέρας και το αρ¬ 
γότερο μέχρι καιτριάντα (30) λετττάτης ώρας μετά την ώρα 
κλεισίματοςτου Συστήματος ΕΡΜΗΣ (19:30 ώρα Ελλάδος), 
ή, κατά παρέκκλιση, μέχρι 20:00 ώρα Ελλάδος, στην περί¬ 
πτωση που αναφέρεται στην παράγραφο Α5 του παρόντος 
κεφαλαίου. 

β) Καθορίζεται ότι εφόσον τα πιστωτικά ιδρύματα δεν υ¬ 
ποβάλουν την πιο πάνω αίτηση, τα τυχόν πιστωτικά υπόλοι¬ 
πα που εμφανίζονται στο λογαριασμό διακανονισμού των 
πιστωτικών ιδρυμάτων κατά το κλείσιμο της ημέρας, σύμ¬ 
φωνα με τις γενικές αρχές και διαδικασίες του Συστήματος 
ΕΡΜΗΣ, λαμβάνονται υπόψη κατά τον υπολογισμό των υ¬ 
ποχρεωτικών καταθέσεων σε μέσα επίπεδα, κατά τη διάρ¬ 
κεια της περιόδου τήρησης, σύμφωνα με την Πράξη του 
ΣΝΠ 30/14.2.2000. 

Γ. Λοιποί όροι 

1. Τα επιτόκια που εφαρμόζονται στην πάγια διευκόλυνση 
οριακής χρηματοδότησης και στα κλιμάκια της πάγιας δι¬ 
ευκόλυνσης αποδοχής καταθέσεων ορίζονται με Πράξη 
του Συμβουλίου Νομισματικής Πολιτικής της Τράπεζας της 
Ελλάδος (τελευταία σχετική Πράξη ΣΝΠ 31/7.3.2000). Η ε¬ 
φαρμογή αυτών των επιτοκίων δεν μπορεί να ισχύσει νωρί¬ 
τερα από την επομένη εργάσιμη ημέρα. 

Ο λογισμός και η απόδοση των τόκων στην Τ ράπεζα της 
Ελλάδος ή στα πιστωτικά ιδρύματα θα γίνεται ταυτόχρονα 
με τη λήξη της χρηματοδότησης ή της κατάθεσης αντίστοι¬ 
χα. 

2. Ημερομηνία αξίας της οριακής χρηματοδότησης ή της 
κατάθεσης ορίζεται, κατά περίπτωση, η ημερομηνία πραγ¬ 
ματοποίησης της συναλλαγής και ημερομηνία λήξης η επό¬ 
μενη εργάσιμη ημέρα. 

III. Παροχή ενδοημερήσιας ρευστότητας 

Στο πλαίσιο λειτουργίας του Συστήματος ΕΡΜΗΣ, η Τρά- 
πεζατης Ελλάδος παρέχει προς τα πιστωτικά ιδρύματα, κα¬ 
τά τις διατάξεις της παρούσας, ενδοημερήσια χρηματοδό¬ 
τηση σε δραχμές έναντι ενεχύρου τίτλων κατά τα προβλε- 
πόμενα στο κεφ. IV, η οποία διέπεται από τις ακόλουθες 
διατάξεις: 

1. Η ενδοημερήσια χρηματοδότηση είναι άτοκη και απο¬ 
σκοπεί στην κάλυψη των χρεωστικών ανοιγμάτων του λο¬ 
γαριασμού διακανονισμού των πιστωτικών ιδρυμάτων που 
τηρούνται στην Τράπεζα της Ελλάδος. 

2. Επί των εκάστοτε ενεχυραζομένων για την εξασφάλιση 
της ενδοημερήσιας χρηματοδότησης τίτλων, εφαρμόζο¬ 
νται τα περιθώρια και οι περικοπές που προβλέπονται στο 
κεφ. IV (παράγρ. 3) της παρούσας Πράξης. 

3. Η παροχή της ενδοημερήσιας χρηματοδότησης δεν υ- 
πόκειται σε ποσοτικό περιορισμό, εφόσον καλύπτεται από 
αντίστοιχη κατά τα πιο πάνω αξία τίτλων. 

4. Η ενδοημερήσια χρηματοδότηση παρέχεται από την ώ¬ 
ρα του ανοίγματοςτου Συστήματος ΕΡΜΗΣ μέχριτις 18:00 
(ώρα Ελλάδος) και εξοφλείται το αργότερο μέχρι τη λήξη 
του ωραρίου λειτουργίας του (19:00 ώρα Ελλάδος). 

5. Τυχόν υφιστάμενο χρεωστικό υπόλοιπο στο λογαρια¬ 
σμό διακανονισμού των πιστωτικών ιδρυμάτων κατά το κλεί¬ 
σιμο του Συστήματος ΕΡΜΗΣ, μετατρέπεται αυτόματα σε ο¬ 
ριακή χρηματοδότηση διάρκειας μιας ημέρας, σύμφωνα με 
τα προβλεπόμενα στο κεφ. II παράγρ. Α5/β της παρούσας. 

Ως προς τους λοιπούς όρους και προϋποθέσεις παροχής 
από την Τράπεζατης Ελλάδος ενδοημερήσιας χρηματοδό¬ 
τησης, εφαρμόζονται οι διατάξειςτου Κανονισμού λειτουρ¬ 
γίας του Συστήματος ΕΡΜΗΣ. 

IV. Τίτλοι 

1. Αποδεκτοί τίτλοι από την Τράπεζα της Ελλάδος 

Ως ασφάλεια για τη διενέργεια των πάσης φύσεως πρά¬ 
ξεων νομισματικής πολιτικής και την παροχή ενδοημερή¬ 
σιας χρηματοδότησης σε δραχμές μπορούν να χρησιμο- 
ποιηθούντίτλοιτου Ελληνικού Δημοσίου που πληρούντους 
ακόλουθους όρους και προϋποθέσεις: 

α) Αποτελούν αντικείμενο διαπραγμάτευσης στην Ηλε¬ 
κτρονική Δευτερογενή Αγορά Τίτλων (ΗΔΑΤ) και είναι προ- 
κατατεθειμένοι στην Τράπεζα της Ελλάδος σε λογαρια¬ 
σμούς του Συστήματος Παρακολούθησης Συναλλαγών επί 
Τίτλων με Λογιστική Μορφή του Ν. 2198/94. 

β) Περιλαμβάνονται στους σχετικούς καταλόγους που 
δημοσιεύονται μέσω του διαδικτύου (ΙπΙθγπθΙ) στη διεύθυν¬ 
ση της Τ ράπεζας της Ελλάδος: 

όΙΙρ ://\ΛΛΛΛΛΛ 03Π Ικοίρ ΓΘΘΟΘ. 0Γ. 

γ) Η εναπομένουσα διάρκεια από την ενεχύραση μέχρι τη 
λήξη τους είναι μεγαλύτερη των 30 ημερών. 

δ) Δεν υπάρχει λήξη τοκομεριδίου κατά τη διάρκεια ι¬ 
σχύος της καλυπτόμενης πράξης νομισματικής πολιτικής. 

ε) Δεν είναι μετατρέψιμοι σε μετοχές ή εμφανίζουν αντί¬ 
στοιχα χαρακτηριστικά. 

Το Συμβούλιο Νομισματικής Πολιτικής με απόφαση του 
μπορεί να ορίζει πρόσθετους τίτλους που γίνονται αποδε¬ 
κτοί από την Τράπεζα της Ελλάδος, ως ασφάλεια για τις 
πράξεις νομισματικής πολιτικής. 

2. Αποτίμηση 

α) Η αποτίμηση των αποδεκτών τίτλων γίνεται σε τρέχου¬ 
σες τιμές, με βάση την τιμή αναφοράς της ΗΔΑΤ που ανα¬ 
κοινώνεται από τη Διεύθυνση Εργασιών Δημοσίου της Τ ρά¬ 
πεζας της Ελλάδος κάθε εργάσιμη ημέρα. Στην περίπτωση 
που δεν ανακοινωθεί σχετική τιμή, ως τιμή αναφοράς για 
την εν λόγω ημέρα λαμβάνεται υπόψη η τιμή της προηγού¬ 
μενης εργάσιμης ημέρας. Στην τιμή των τίτλων προστίθε¬ 
νται οι δεδουλευμένοι τόκοι και η αξία που προκύπτει μετά 
την εφαρμογή των μέτρων ελέγχου των κινδύνων, σύμφω¬ 
να με τη πιο κάτω παράγρ.3, ισχύει για όλη τη διάρκεια της 
επόμενης ή μεθεπόμενης, κατά τα πιο πάνω, εργάσιμης η¬ 
μέρας και 


β) η αποτίμηση των αποδεκτών τίτλων γίνεται τουλάχι¬ 
στον σε εβδομαδιαία βάση στην περίπτωση που οι τίτλοι 
χρησιμοποιούνται για κάλυψη μίας συγκεκριμένης πράξης 
νομισματικής πολιτικής, η διάρκεια της οποίας υπερβαίνει 
το χρονικό διάστημα των επτά ημερών. Η αποτίμηση γίνεται 
ημερησίως στην περίπτωση που οι τίτλοι καλύπτουν περισ¬ 
σότερες πράξεις ή πράξεις διάρκειας μίας ημέρας. 

3. Μέτρα ελέγχου κινδύνων 

Τα μέτρα ελέγχου των κινδύνων που εφαρμόζονται επί 
των αποδεκτών τίτλων, κατά τα παραπάνω, είναι τα ακό¬ 
λουθα: 

α) Εφαρμογή αρχικών περιθωρίων (πιαι-ριηε) επί του πο¬ 
σού της χρηματοδότησης, τα οποία προσαυξάνουν αντί¬ 
στοιχα την απαιτούμενη αξία των προς ενεχύραση τίτλων, 
ως εξής: 

(ι) περιθώριο 1% για την παροχή ενδοημερήσιας χρημα¬ 
τοδότησης και τη χρηματοδότηση διάρκειας μίας εργάσι¬ 
μης ημέρας, 

(ιι) περιθώριο 2% για χρηματοδότηση με αρχική διάρκεια 
μεγαλύτερη της μίας εργάσιμης ημέρας. 

Για τους σκοπούς της παρούσας Πράξης το ποσό που 
προκύπτει μετά την πρόσθεση του αρχικού περιθωρίου στο 
ποσό της χρηματοδότησης καλείται «προσαρμοσμένη χρη¬ 
ματοδότηση». 

β) Εφαρμογή περικοπών (όδίΓουΙε), ως ποσοστών που α- 
φαιρούνται από την αγοραία αξία των αποδεκτών τίτλων α¬ 
νάλογα με την εναπομένουσα διάρκεια μέχρι τη λήξη τους, 
ως εξής: 

ί. Τίτλοι του Ελληνικού Δημοσίου με σταθερό επιτόκιο: 

0% για τίτλους με εναπομένουσα διάρκεια μέχρι 1 έτος, 

1,5% για τίτλους με εναπομένουσα διάρκεια μεγαλύτερη 
του 1 έτους και μέχρι 3 έτη, 

2% για τίτλους με εναπομένουσα διάρκεια μεγαλύτερη 
των 3 ετών και μέχρι 7 έτη, 

3% για τίτλους με εναπομένουσα διάρκεια μεγαλύτερη 
των 7 ετών, 

5% για ομόλογα χωρίς τοκομερίδια και ομόλογα με απο¬ 
κομμένα τοκομερίδια και εναπομένουσα διάρκεια μεγαλύ¬ 
τερη των 7 ετών. 

ϋ. Τίτλοι του Ελληνικού Δημοσίου με κυμαινόμενο επιτό¬ 
κιο: 

0% για τίτλους που τα τοκομερίδια τους καθορίζονται εκ 
των υστέρων. 

Γ ια τους τίτλους με προκαθορισμένα τοκομερίδια, ισχύ¬ 
ουν οι ίδιες περικοπές με αυτές των τίτλων σταθερού επιτο¬ 
κίου. Πλην όμως, για αυτούς τους τίτλους, οι περικοπές κα¬ 
θορίζονται σύμφωνα με το διάστημα που μεσολαβεί μεταξύ 
του πιο πρόσφατου επανακαθορισμού τοκομεριδίου και 
του επομένου επανακαθορισμού τοκομεριδίου. 

Διευκρινίζεται ότι οιτυχόν φόροι επίτωντόκωντωντίτλων 
δεν επηρεάζουν τον ως άνω τρόπο αποτίμησης. 

4. Μηχανισμός κάλυψης διαφορών αποτίμησης 

α) Στηνπερίπτωσηπου κατάτηνημέρα διενέργειας της α¬ 
ποτίμησης, η προσαρμοσμένη αξία των τίτλων, δηλαδή η α¬ 
γοραία αξία τους πλέοντόκων μειωμένη κατάτις περικοπές 
των ενεχυρασμένων τίτλων, αποκλίνει κατά τα πιο κάτω 
προκαθορισμένα ποσοστά από την αξία της προσαρμοσμέ¬ 
νης χρηματοδότησης από την Τράπεζα της Ελλάδος (δη¬ 
λαδή της χρηματοδότησης προσαυξημένης κατά τα αρχικά 
περιθώρια), ενεργοποιείται, συμμετρικά για την Τράπεζα 
της Ελλάδος καιτααντισυμβαλλόμεναπιστωτικά ιδρύματα, 
ο ακόλουθος μηχανισμός κάλυψης της διαφοράς. 

(ί) Εάν η προσαρμοσμένη αγοραία αξία των ενεχυρασμέ- 
νων τίτλων υπολείπεται ποσού που αντιστοιχεί σε ποσοστό 
μεγαλύτερο του 1% του ύψους της χορηγηθείσας προ¬ 
σαρμοσμένης χρηματοδότησης, τα πιστωτικά ιδρύματα υ- 
ποχρεούνται να προσφέρουν πρόσθετους τίτλους ή με¬ 
τρητά στην Τράπεζα της Ελλάδος μέχρι του ποσού που θα 
αποκαθιστά πλήρως την υφιστάμενη διαφορά. 

(ϋ) Εάν η προσαρμοσμένη αγοραία αξία των ενεχυρα- 
σμένων τίτλων υπερβαίνει ποσό που αντιστοιχεί σε ποσο¬ 
στό μεγαλύτερο του 1% του ύψους της προσαρμοσμένης 
χρηματοδότησης, η Τράπεζα της Ελλάδος δύναται να επι- 
στρέψει τίτλους ή μετρητά στα αντισυμβαλόμενα πιστωτι¬ 
κά ιδρύματα μέχρι του ποσού που θα αποκαθιστά πλήρως 
την υφιστάμενη διαφορά. 

β) Ο μηχανισμός κάλυψης διαφορών αποτίμησης ενερ¬ 
γοποιείται και στην περίπτωση απορρόφησης ρευστότη¬ 
τας από την Τ ράπεζα της Ελλάδος. 

5. Λοιπές διατάξεις: 

α) Στις πράξεις οριστικής αγοράς ή πώλησης τίτλων δεν 
εφαρμόζονται οι διατάξεις περί αποτίμησης τωντίτλων, μέ¬ 
τρων ελέγχου κινδύνων και μηχανισμού κάλυψης περιθω¬ 
ρίων του παρόντος κεφαλαίου. 

β)Τα αρχικά περιθώρια και οι περικοπές δεν εφαρμόζο¬ 
νται στις πράξεις ανοικτής - αγοράς για την απορρόφηση 
ρευστότητος από την Τράπεζα της Ελλάδος. 

V. Γενικές Διατάξεις: 

1. Η Τράπεζα της Ελλάδος μπορεί να τροποποιεί τους ό¬ 
ρους πρόσβασης των πιστωτικών ιδρυμάτων στις πάγιες 
διευκολύνσεις καθώς επίσης και τους όρους παροχής εν- 
δοημερήσιας χρηματοδότησης, να αναπροσαρμόζει τα ό¬ 
ρια της πάγιας διευκόλυνσης αποδοχής καταθέσεων και, 
κατ’ εξαίρεση, σε περίπτωση ειδικών συνθηκών να θέτει ό¬ 
ρια στην πρόσβαση των πιστωτικών ιδρυμάτων στις εν λό¬ 
γω διευκολύνσεις ή και να διακόπτει τη λειτουργία τους. 

2. Ως βάση υπολογισμού των τόκων στις πράξεις νομι¬ 
σματικής πολιτικής λαμβάνονται οι πραγματικές ημέρες 
και το έτος 360 ημερών (3θΐυ3ΐ/360). 

3. α) Πριν την πρώτη χρησιμοποίηση των πάγιων διευκο¬ 
λύνσεων, της ενδοημερήσιας χρηματοδότησης, τη διενέρ¬ 
γεια αντιστρεπτέων πράξεων και πράξεων ανταλλαγής νο¬ 
μισμάτων, κάθε πιστωτικό ίδρυμα θα υπογράψει χωριστή 
σύμβαση με την Τράπεζα της Ελλάδος, στην οποία θα ανα- 
φέρονται οι ειδικότεροι όροι και υποχρεώσεις των συμ¬ 
βαλλόμενων. 

β) Η Τράπεζα της Ελλάδος μπορεί να απαιτήσει συμπλη¬ 
ρωματικό ενέχυρο κατά τη διάρκεια ισχύος της σύμβασης 
ενεχύρου. 

4. Σε περίπτωση μη συμμόρφωσης ενός πιστωτικού ι¬ 
δρύματος με τους κανόνες και τους όρους χρησιμοποίη¬ 
σης των πάγιων διευκολύνσεων και παροχής ενδοημερή¬ 
σιας ρευστότητας ή με τους κανόνες και τους όρους διε¬ 
νέργειας των πράξεων ανοικτής αγοράς, οι οποίες 
διέπονται από ειδικές συμβάσεις στο πλαίσιο των συμβατι¬ 
κών και κανονιστικών διατάξεων που ισχύουν, η Τράπεζα 
της Ελλάδος δύναται να επιβάλει τις ακόλουθες κυρώσεις: 

α) καταβολή ποσού ποινής που θα προσδιορίζεται με βά¬ 
ση την υπολειπόμενη αξία των εγγυήσεων, τη διάρκεια και 
το επιτόκιο της σχετικής πράξης ανοικτής αγοράς προ¬ 
σαυξημένο κατά 2,5 εκατοστιαίες μονάδες, 

β) αποκλεισμό ή προσωρινή διακοπή της πρόσβασης στς 
μηχανισμό οριακής χρηματοδότησης και στις λοιπές πρά¬ 
ξεις ανοικτής αγοράς, καθώς και προσωρινή διακοπή της 
ευχέρειας τήρησης των υποχρεωτικών καταθέσεων σε μέ¬ 
σο μηνιαίο επίπεδο, σε περίπτωση υποτροπής, 


γ) χρηματικές ή διοικητικές ποινές σύμφωνα με τις διατά- 
ξειςτου Ν. 2548/97 και του Καταστατικού της Τράπεζας της 
Ελλάδος, όπως εκάστοτε ισχύουν. 

5. α) Εξουσιοδοτείται η Διεύθυνση Νομισματικής Πολιτι¬ 
κής και Τραπεζικών Εργασιών της Τράπεζας της Ελλάδος, 

ι) να γνωστοποιεί τη διαδικασία και τους όρους διενέργει¬ 
ας πράξεων ανοικτής αγοράς, με την επιφύλαξη της παρα- 
γρ. 6του παρόντος κεφαλαίου, 
ϋ) να γνωστοποιεί στα πιστωτικά ιδρύματα τα κατά περί¬ 
πτωση κλιμάκια αποδοχής καταθέσεων, 
ίϋ) να καθορίζει τη διαδικασία και τους όρους υπάτους ο¬ 
ποίους τα πιστωτικά ιδρύματα δύνανται αντί της χρήσης ε¬ 
νεχύρου, σύμφωνα με τις διατάξεις του κεφ I ΙΑ και III, να 
προβαίνουν σε πώληση τίτλων στην Τ ράπεζα της Ελλάδος 
με συμφωνία επαναγοράς και 
ίν) να καθορίζειτις λοιπές λεπτομέρειες και διαδικασίες ε¬ 
φαρμογής της παρούσας. 

β) όπου στις διατάξειςτηςπαρούσας Πράξηςαναφέρεται 
υποβολή αίτησης απόταπιστωτικά ιδρύματα στην Τράπεζα 
της Ελλάδος αυτή θα υποβάλλεται στη Διεύθυνση Νομι¬ 
σματικής Πολιτικής και Τραπεζικών Εργασιών. 

6. Εξουσιοδοτείται η Διεύθυνση Συναλλάγματος να καθο¬ 
ρίζει τις διαδικασίες διενέργειας των πράξεων ανταλλαγής 
νομισμάτων. 

7. Από την έναρξη ισχύος της Πράξης αυτής, 

α) προσαρμόζονται στους κανόνες της παρούσας οι 
προηγούμενες σχετικές διατάξεις αποφάσεων της Τράπε¬ 
ζας της Ελλάδος που ρυθμίζουν αντίστοιχα θέματα. 

β) καταργούνται οι διατάξεις περί παγίων διευκολύνσεων 
(ΠΔ/ΤΕ 2185/24.3.93 και 2407/26.3.97, όπως ισχύουν). 

γ) καταργούνται οι διατάξεις περί αγοραπωλησίας τίτλων 
από την Τράπεζα της Ελλάδος με ή χωρίς συμφωνία επανα¬ 
γοράς. καθώς και οι διατάξεις της περί συνομολόγησης 
πράξεων ανταλλαγής νομισμάτων (ΠΔ/ΤΕ 1501/23.3.89, 
ΠΔ/ΤΕ 2307/26.5.94 όπως ισχύουν). 

Από τις διατάξειςτηςπαρούσας Πράξης δενπροκαλείται 
δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Ν. ΓΚΑΡΓΚΑΝΑΣ 

Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 
Ακριβές αντίγραφο 

Αθήνα, 9 Μαρτίου 2000 
Δ/νση Νομισματικής Πολιτικής 
και Τ ραπεζικών Εργασιών 
Ο Διευθυντής 
Π.ΚΥΡΙΑΚΟΠΟΥΛΟΣ 

(5) 

Πράξη Συμβουλίου Νομισματικής Πολιτικής 
Αρίθμ. 33/7.3.2000 
(“Αρθρο 12 του Ν.2548/97) 

Τροποποίηση της Πράξης ΣΝΠ 11/22.12.98 που αφορά 
την παροχή ενδοημερήσιας χρηματοδότησης σε ευ¬ 
ρώ από την Τ ράπεζα της Ελλάδος προς τα πιστωτικά ι¬ 
δρύματα. 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Το Συμβούλιο Νομισματικής Πολιτικής, αφού έλαβε υπό¬ 
ψη : 

α) τα άρθρα 2 και 11 του Ν. 2548/1997 "Ρυθμίσεις για την 
Τράπεζα της Ελλάδος", 

β) την Πράξη του ΣΝΠ 32/7.3.2000 και ειδικότερα το κε¬ 
φάλαιο IV αυτής σχετικά με τους τίτλους που είναι αποδε¬ 
κτοί από την Τράπεζα της Ελλάδος ως ενέχυρο για πράξεις 
νομισματικής πολιτικής και την παροχή ενδοημερήσιας 
χρηματοδότησης σε δραχμές, 

γ) την Πράξη ΣΝΠ 11/22.12.98 και ειδικότερατο κεφάλαιο 
Α (παράγρ. 6α και 7) που αφοράτηνπαροχή ενδοημερήσιας 
χρηματοδότησης σε ευρώ στο πλαίσιο του Συστήματος 
"ΕΥΡΩ - ΕΡΜΗΣ", 

δ) την από 3.11.99 σχετική απόφαση του Διοικητικού Συμ¬ 
βουλίου της Ευρωπαϊκής Κεντρικής Τράπεζας, 

ε) τη σκοπιμότητα δημιουργίας ενιαίου πλαισίου που θα 
διέπει την καταλληλότητα και αποτίμηση των τίτλων που 
χρησιμοποιούνται ως ενέχυρο για την παροχή ενδοημερή¬ 
σιας χρηματοδότησης σε δραχμές και ευρώ από την Τρά¬ 
πεζα της Ελλάδος προς τα πιστωτικά ιδρύματα, καθώς επί¬ 
σης και την κάλυψη των αντίστοιχων κινδύνων που απορρέ¬ 
ουν από την εν λόγω διαδικασία, αποφάσισε: 

Να τροποποιήσει τις σχετικές διατάξεις της Πράξης ΣΝΠ 
11/22.12.98, (κεφ. Απαράγρ.βα και 7) και να καθορίσει τα ε¬ 
ξής: 

Οι αποδεκτοί τίτλοι που χρησιμοποιούνται ως ενέχυρο για 
την παροχή ενδοημερήσιας χρηματοδότησης σε ευρώ στο 
πλαίσιο του Συστήματος Πληρωμών "ΕΥΡΩ - ΕΡΜΗΣ" διέ- 
πονται από τις διατάξεις του κεφαλαίου IV της Πράξης ΣΝΠ 
32/7.3.2000. Επιπλέον, επίτωνπροαναφερόμενωντίτλωνε- 
φαρμόζεται πρόσθετη περικοπή (ΙιαίΐΌυΙ), πέραν αυτών που 
προβλέπονται στο κεφάλαιο IV (παράγρ. 3/β) της ως άνω 
Πράξης, ποσοστού 3% για την κάλυψη του συναλλαγματι¬ 
κού κινδύνου. Το εν λόγω ποσοστό εφαρμόζεται επί όλων 
τωντίτλων ανεξαρτήτως της εναπομένουσας διάρκειας κά¬ 
θε τίτλου. 

Οι διατάξειςτης παρούσας Πράξης ισχύουν από 10 Μαρ¬ 
τίου 2000 και εφεξής. 

Κατά τα λοιπά η Πράξη ΣΝΠ 11/22.12.98 παραμένει αμε¬ 
τάβλητη. 

Από τις διατάξεις της παρούσας Πράξης δεν προκαλείται 
δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Ν. ΓΚΑΡΓΚΑΝΑΣ 

Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 
Ακριβές αντίγραφο 
Αθήνα, 9 Μαρτίου 2000 
Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 
Π. ΚΥΡ IΑΚΟ Π ΟΥΔΟΣ 


( 6 ) 

Πράξη Συμβουλίου Νομισματικής Πολιτικής 
Αρίθμ. 34/7.3.2000 
(“Αρθρο 12 του Ν.2548/97) 

Επιτόκιο των υποχρεωτικών καταθέσεων των πιστωτικών 
ιδρυμάτων στην Τ ράπεζα της Ελλάδος. 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Το Συμβούλιο Νομισματικής Πολιτικής, αφού έλαβε υπό- 
ψη: 

α) τα άρθρα 2 και 7 του Ν. 2548/1997 "Ρυθμίσεις για την 
Τράπεζα της Ελλάδος", 

β) την ΠΔ/ΤΕ 1959/25.7.91, σχετικά με τις υποχρεωτικές 
τοποθετήσεις επί καταθέσεωντων πιστωτικών ιδρυμάτων 
όπως ισχύει, 

γ) την ΠΔ/ΤΕ 2390/4.6.96 που αφορά το ποσοστό και 
τον εκτοκισμό των υποχρεωτικών καταθέσεων των κτη¬ 
ματικών και στεγαστικών τραπεζών, 

δ) την Πράξη ΣΝΠ 30/14.2.2000 με την οποία, μεταξύ 
άλλων, ενοποιήθηκε το έντοκο και άτοκο τμήμα των υπο¬ 
χρεωτικών καταθέσεων των πιστωτικών ιδρυμάτων που 
τηρούνται στην Τράπεζα της Ελλάδος σε ενιαίο, ως προς 
το επιτόκιο, λογαριασμό, 

ε) τη σκοπιμότητα καθορισμού του επιτοκίου του ως ά¬ 
νω λογαριασμού σε ύψος ανάλογο με το μέσο επιτόκιο ε¬ 
πί του συνόλου των υποχρεωτικών καταθέσεων των πι¬ 
στωτικών ιδρυμάτων στην Τράπεζα της Ελλάδος,αποφά¬ 
σισε: 

να καθορίσει σε 5,50% ετησίως, το επιτόκιο του ενιαίου 
λογαριασμού των υποχρεωτικών καταθέσεων των πιστω¬ 
τικών ιδρυμάτων που τηρείται στην Τράπεζα της Ελλά¬ 
δος, σύμφωνα με τις διατάξεις της Πράξης ΣΝΠ. 
30/14.2.2000. 

Για τις κτηματικές και στεγαστικές τράπεζες εξακολου¬ 
θούν να ισχύουν οι διατάξεις της ΠΔ/ΤΕ 2390/4.6.96, ό¬ 
πως ισχύει. 

Η παρούσα Πράξη ισχύει από 10 Μαρτίου 2000. 

Από τις διατάξεις της παρούσας Πράξης δεν προκαλεί- 
ταιδαπάνη σε βάροςτου Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

ΛΟΥΚΑΣ ΠΑΠΑΔΗΜΟΣ Π.ΘΩΜΟΠΟΥΛΟΣ 

Ν. ΓΚΑΡΓΚΑΝΑΣ 
Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 
Ακριβές αντίγραφο 
Αθήνα, 9 Μαρτίου 2000 
Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 
Π.ΚΥΡΙΑΚΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.9 γ 
θ-γπηΜ: ννθβηΐ35ΐθΓ @ θ1.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































